

VLADA REPUBLIKE HRVATSKE

Zagreb, 24. studenoga 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predmet:** | Prijedlog uredbe o izmjeni Uredbe o visini trošarine na energente i električnu energiju  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 97. stavka 2. Zakona o trošarinama („Narodne novine“, br. 106/18., 121/19. i 144/21.), Vlada Republike Hrvatske je na sjednici održanoj \_\_\_\_\_\_\_ 2022. donijela

**UREDBU**

**O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU**

**Članak 1.**

U Uredbi o visini trošarine na energente i električnu energiju („Narodne novine“, br. 148/20., 28/22., 64/22., 76/22., 83/22., 89/22, 100/22., 113/22. i 126/22.), u članku 3. mijenjaju se visine trošarine u kunama na sljedeće predmete oporezivanja tako da glase:

„ - Bezolovni motorni benzin 3.060,00 kn/1000 l

* Dizelsko gorivo 2.660,00 kn/1000 l
* Loživo ulje 157,00 kn/1000 l.“.

**Članak 2.**

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 31. prosinca 2022.

**Članak 3.**

Ova Uredba objavit će se u „Narodnim novinama“, a stupa na snagu 30. studenoga 2022.

KLASA:

URBROJ:

Zagreb,

 Predsjednik

 **mr. sc. Andrej Plenković,** v. r.

**OBRAZLOŽENJE**

Pravna osnova za donošenje predložene Uredbe o izmjeni visine trošarine na energente i električnu energiju propisana je člankom 97. stavkom 2. Zakona o trošarinama („Narodne novine“, broj 106/18, 121/19 i 144/21), kojim se daje ovlaštenje Vladi Republike Hrvatske da Uredbom određuje visine trošarina na predmete oporezivanja iz članka 96. stavka 6. Zakona (energenti i električna energija).

Oporezivanje energenata i električne energije na razini EU regulirano je Direktivom 2003/96/EZ od 27. listopada 2003. o restrukturiranju okvira Zajednice za oporezivanje energenata i električne energije (SL L 283, 31. 10. 2003., str. 51.). Navedenom Direktivom propisane su minimalne visine trošarina za pojedini energent i električnu energiju.

Visine trošarine na energente i električnu energiju propisane su Uredbom o visini trošarine na energente i električnu energiju („Narodne novine“, broj 148/20).

Vlada Republike Hrvatske je 7. ožujka 2022. donijela Uredbu o izmjeni Uredbe o visini trošarine na energente i električnu energiju („Narodne novine“, broj 28/22) s razdobljem važenja od 90 dana, a kojom je snižena visina trošarine na dizelsko gorivo i bezolovni motorni benzin propisana Uredbom o visini trošarine na energente i električnu energiju („Narodne novine“, broj 148/20), i to za 400,00 kuna na 1.000,00 litara bezolovnog motornog benzina te 200,00 kuna na 1.000,00 litara dizelskog goriva, odnosno 40 lipa po litri bezolovnog motornog benzina te 20 lipa po litri dizelskog goriva. Uredba o izmjeni Uredbe o visini trošarine na energente i električnu energiju („Narodne novine“, broj 28/22) prestala je važiti 6. lipnja 2022.

Vlada Republike Hrvatske je 7. lipnja 2022. donijela Uredbu o izmjeni Uredbe o visini trošarine na energente i električnu energiju („Narodne novine“, broj 64/22) s razdobljem važenja od 30 dana, a kojom je snižena visina trošarine na dizelsko gorivo i bezolovni motorni benzin propisana Uredbom o visini trošarine na energente i električnu energiju („Narodne novine“, broj 148/20 i 28/22), i to za 800,00 kuna na 1.000,00 litara bezolovnog motornog benzina te 400,00 kuna na 1.000,00 litara dizelskog goriva, odnosno 80 lipa po litri bezolovnog motornog benzina te 40 lipa po litri dizelskog goriva. Uredba o izmjeni Uredbe o visini trošarine na energente i električnu energiju („Narodne novine“, broj 64/22) prestala je važiti 5. srpnja 2022.

Vlada Republike Hrvatske je 4. srpnja 2022. donijela Uredbu o izmjeni Uredbe o visini trošarine na energente i električnu energiju („Narodne novine“, broj 76/22) s razdobljem važenja od 14 dana, a kojom je snižena visina trošarine na dizelsko gorivo i bezolovni motorni benzin propisana Uredbom o visini trošarine na energente i električnu energiju („Narodne novine“, broj 148/20, 28/22 i 64/22), i to za 800,00 kuna na 1.000,00 litara bezolovnog motornog benzina te 400,00 kuna na 1.000,00 litara dizelskog goriva, odnosno 80 lipa po litri bezolovnog motornog benzina te 40 lipa po litri dizelskog goriva.

Vlada Republike Hrvatske je 18. srpnja 2022. donijela Uredbu o izmjeni Uredbe o visini trošarine na energente i električnu energiju („Narodne novine“, broj 83/22) s razdobljem važenja od 14 dana, a kojom je snižena visina trošarine na dizelsko gorivo i bezolovni motorni benzin propisana Uredbom o visini trošarine na energente i električnu energiju („Narodne novine“, br. 148/20, 28/22, 64/22 i 76/22), i to za 800,00 kuna na 1.000,00 litara bezolovnog motornog benzina te 400,00 kuna na 1.000,00 litara dizelskog goriva, odnosno 80 lipa po litri bezolovnog motornog benzina te 40 lipa po litri dizelskog goriva.

Vlada Republike Hrvatske je 1. kolovoza 2022. donijela Uredbu o izmjeni Uredbe o visini trošarine na energente i električnu energiju („Narodne novine“, broj 89/22) s razdobljem važenja od 30 dana, a kojom je snižena visina trošarine na dizelsko gorivo i bezolovni motorni benzin propisana Uredbom o visini trošarine na energente i električnu energiju („Narodne novine“, broj 148/20, 28/22, 64/22, 76/22 i 83/22), i to za 800,00 kuna na 1.000,00 litara bezolovnog motornog benzina te 400,00 kuna na 1.000,00 litara dizelskog goriva, odnosno 80 lipa po litri bezolovnog motornog benzina te 40 lipa po litri dizelskog goriva.

Vlada Republike Hrvatske 30. kolovoza 2022. donijela Uredbu o izmjeni Uredbe o visini trošarine na energente i električnu energiju („Narodne novine“, broj 100/22) s razdobljem važenja od 30 dana, a kojom je snižena visina trošarine na dizelsko gorivo i bezolovni motorni benzin propisana Uredbom o visini trošarine na energente i električnu energiju („Narodne novine“, broj 148/20, 28/22, 64/22, 76/22 i 83/22), i to za 800,00 kuna na 1.000,00 litara bezolovnog motornog benzina te 400,00 kuna na 1.000,00 litara dizelskog goriva, odnosno 80 lipa po litri bezolovnog motornog benzina te 40 lipa po litri dizelskog goriva.

Vlada Republike Hrvatske 29. rujna 2022. donijela Uredbu o izmjeni Uredbe o visini trošarine na energente i električnu energiju („Narodne novine“, broj 113/22) s razdobljem važenja od 30 dana, a kojom je snižena visina trošarine na dizelsko gorivo i bezolovni motorni benzin propisana Uredbom o visini trošarine na energente i električnu energiju („Narodne novine“, broj 148/20, 28/22, 64/22, 76/22, 83/22 i 100/22 ), i to za 800,00 kuna na 1.000,00 litara bezolovnog motornog benzina te 400,00 kuna na 1.000,00 litara dizelskog goriva, odnosno 80 lipa po litri bezolovnog motornog benzina te 40 lipa po litri dizelskog goriva.

Zatim je Vlada Republike Hrvatske 28. listopada 2022. donijela Uredbu o izmjeni Uredbe o visini trošarine na energente i električnu energiju („Narodne novine“, broj 126/22) s razdobljem važenja od 30 dana, a kojom je snižena visina trošarine na dizelsko gorivo i bezolovni motorni benzin propisana Uredbom o visini trošarine na energente i električnu energiju („Narodne novine“, broj 148/20, 28/22, 64/22, 76/22, 83/22, 100/22 i 113/22 ), i to za 800,00 kuna na 1.000,00 litara bezolovnog motornog benzina te 400,00 kuna na 1.000,00 litara dizelskog goriva, odnosno 80 lipa po litri bezolovnog motornog benzina te 40 lipa po litri dizelskog goriva.

S obzirom na to da se visine trošarine propisane Uredbom o izmjeni Uredbe o visini trošarine na energente i električnu energiju („Narodne novine“, broj 126/22) prestaju primjenjivati 30. studenoga 2022., a i dalje egzistiraju okolnosti koje utječu na povećanje cijena energenata, predloženom izmjenom Uredbe o visini trošarine na energente i električnu energiju se radi sprečavanja njihovih negativnih utjecaja, predlaže snižavanje visine trošarine za najprodavanije energente bezolovni motorni benzin i dizelsko gorivo te za loživo ulje, za razdoblje do 31. prosinca 2022., i to za 800,00 kuna na 1.000,00 litara bezolovnog motornog benzina, 400,00 kuna na 1.000,00 litara dizelskog goriva, odnosno 80 lipa po litri bezolovnog motornog benzina te 40 lipa po litri dizelskog goriva.

Dodatno se predlaže snižavanje visine trošarine na loživo ulje sa trenutno propisanog iznosa od 423,00 kuna na 1.000 litara na iznos od 157,00 kuna na 1.000 litara, što predstavlja sniženje od 266,00 kuna na 1.000 litara, odnosno sniženje od 26 lipa po litri loživog ulja.

Ovime su visine trošarina na bezolovni motorni benzin, dizelsko gorivo i loživo ulje i nadalje usklađene s minimalnim visinama propisanima Direktivom 2003/96/EZ.

Također je potrebno istaknuti da je od 1. siječnja 2019. godine uveden novi institut povrata dijela trošarine za dizelsko gorivo koje se koristi kao pogonsko gorivo u komercijalnom prijevozu robe i putnika kamionima odnosno autobusima te od 1. siječnja 2020. godine povrat dijela trošarine za dizelsko gorivo koje se koristi kao pogonsko gorivo u komercijalnom prijevozu robe i putnika željeznicom, kako bi se smanjili troškovi prijevoza i ojačala konkurentnost poduzetnika u tom sektoru. Na godišnjoj razini iznos povrata dijela plaćene trošarine za dizelsko gorivo u komercijalnom prijevozu robe je bio 200 milijuna kn, a putnika 32 milijuna kn, odnosno ukupno 236 milijuna kn.

Isto tako je važno za naglasiti da se temeljem Zakona o cestama („Narodne novine“, broj 148/13) uplaćuje naknada po litri naplaćene trošarine na energente u iznosu od 0,20 kuna na račun Hrvatskih autocesta d.o.o. (HAC) te u iznosu od 0,80 kuna na račun Hrvatskih cesta d.o.o. (HC), dok se temeljem Zakona o željeznici uplaćuje naknada po litri naplaćene trošarine na energente i to u iznosu 0,20 kuna na račun HŽ Infrastrukture d.o.o. (HŽI).

Zaključno, predlaže se stupanje na snagu ove Uredbe s ograničenim rokom važenja do 31. prosinca 2022. od dana njezinog stupanja na snagu te se za vrijeme njezinog važenja očekuje smanjenje prihoda Državnog proračuna od trošarine na energente u iznosu od 104.239.376,57 kuna.